Benjamin Ingrosso

Benjamin Daniele Wahlgren Ingrosso (født 14. september 1997 i Danderyd i Sverige) er en svensk sanger og låtskriver. Han er sønn av artisten Pernilla Wahlgren og fetter til Sebastian Ingrosso i Swedish House Mafia. Allerede som barn opptrådte Benjamin Ingrosso i flere store musikaler, og i 2006 vant han Lilla Melodifestivalen, Sveriges svar på MGPjr, med sangen «Hej Sofia». Han vant også den svenske versjonen av Skal vi danse, Let's Dance, i 2014. Han deltok også i Melodifestivalen i 2017 og 2018. Han vant konkurransen i 2018 og representerte Sverige i Eurovision Song Contest i Lisboa i mai 2018 med låten «Dance You Off». Låten endte på syvende plass i Grand Prix finalen.

Bakgrunn

Skuespill og sang 
Benjamin Ingrosso har hatt hovedrollen i flere musikaler og oppsetninger, blant annet Nils Karlsson Pyssling. Han vant Lilla Melodifestivalen i 2006 med sangen «Hej Sofia» og representerte Sverige i MGP Nordic 2006 i Stockholm der han kom på fjerdeplass.

I 2007 ga han ut singelen «Jag är en astronaut» som Linus Wahlgren hadde spilt inn i 1985. Benjamins versjon nådde en andreplass på den svenske singellisten samme år. Ingrosso var også en av artistene som opptrådte på Allsång på Skansen sommeren 2007. De to påfølgende årene spilte han i musikalen Hujeda mej vá många sånger – samt rollen som Rasmus i Rasmus på luffen sammen med artisten Markoolio.

I 2011 hadde Ingrosso rollen som lillebror i teateroppsetningen Karlsson på taket flyger igen i Stockholm. I februar 2014 valgte Ingrosso å forlate teaterscenen for å konsentrere seg om musikk og låtskriving. I oktober 2016 slapp han sin første musikksingel på flere år, «Fall in Love». Han signerte deretter en platekontrakt med selskapet TEN Music Group.

Ingrosso vant den svenske utgaven av Skal vi danse – Let's Dance 2014 – på TV4, sammen med dansepartneren Sigrid Bernson. Fra 2016 har han deltatt sammen med moren Pernilla Wahlgren i tv-serien Wahlgrens värld på kanalen Kanal 5.

Melodifestivalen 
Ingrosso deltok i Melodifestivalen 2017 med sangen «Good Lovin'» som han skrev sammen med Louis Schoorl og Matt Pardon. Han nådde finalen og endte til slutt på en fjerdeplass. 

Benjamin Ingrosso deltok på nytt i Melodifestivalen 2018 med «Dance You Off». Han kvalifiserte seg til finalen lørdag 10. mars, der han vant. Med seieren fikk han representere Sverige i semifinale 2 av Eurovision Song Contest 2018 i Lisboa. Der endte han som nummer to og kvalifiserte seg til finalen. Til slutt kom han på syvendeplass i finalen.

På TV 
 Benjamin Ingrosso vant TV-programmet Let's Dance 2014.

Han medvriket i programmet Så mycket bättre i 2020 på TV4.

2021-2022 ledet han sitt egne program Benjamin’s på TV4.

Privatliv 
Ingrosso ble født i Danderyd og kommer fra en svært musikalsk og artistisk familie. Faren er danseren og restauranteieren Emilio Ingrosso, mens moren er sangeren Pernilla Wahlgren. Han er lillebror til Oliver Ingrosso og Bianca Wahlgren Ingrosso. og halvbror til Theodor Wahlgren. Han er også barnebarnet til skuespillerne Hans Wahlgren og Christina Schollin samt nevøen til skuespillerne Niclas Wahlgren og Linus Wahlgren. Han er også fetteren til Swedish House Mafia-medlem Sebastian Ingrosso. Ingrosso har italienske aner fra både fars- og morssiden.

Diskografi

Album 
 Identification (2018)
 En gång i tiden (del 1) (2021)
 En gång i tiden (del 2) (2021)

Singler

Teater 
 Nils Karlsson Pyssling
 Hujeda mej vá många sånger (2008–2009)
 Karlsson på taket flyger igen (2011)

Referanser

Eksterne lenker   
 
 
 
 

Deltakere i Melodifestivalen
Fødsler i 1997
Svenske sangere
Deltakere i Eurovision Song Contest 2018